АҞӘА, цәыббра 25 – Sputnik. Аԥсны ахада, ар Ркомандаҟаҵаҩ хада Аслан Бжьаниа аполигон Ҵабал даҭааит аҽазыҟаҵарақәа "Кавказ -2020" рҳәаа иҭагӡаны аманиоврқәа ахьымҩаԥысуаз ҳәа аанацҳауеит аокруг апресс-маҵзура.
"Аҽазыҟаҵарақәа рсценари иазԥхьагәанаҭон амотохысцәа, артиллеристцәа, аракета-зениттә ҟәшақәа Кавказтәи ашьхақәа рҿы зҽызҵәахыз изакәаным атеррористтә гәыԥқәа массалатәи ахымцала рнырҵәара. Ахысрақәа мҩаԥысуан адгьыл аҿеиԥш ашьхараҿгьы. Ажәҩан иалан аԥшыхәра-жәыларатә вертолиотқәа КА-52 "Аллигатор", МИ-24, МИ-8, МИ-8АМТШ "Терминатор", - аҳәоит аокруг апресс-маҵзура.
Аруаа Бжьаниа идырбеит арратә ҟазара атактикатә форма ҿыцқәа. Атәыла ахада еицымҩаԥгаз аманиоврқәа агәахәара ирҭеит.
Аслан Бжьаниа иеиԥш ара иҟан Атәылахьчара аминистр актәи ихаҭыԥуаҩ, аинрал-полковник Беслан Ҵәыџьба, Аԥсны иҟоу Аладатәи арратә база акомандаҟаҵаҩ Олег Сеньков, атәылақәа рыҩбагьы рырратә мчрақәа ргәыԥ агенералитет.
Астратегиа командаҟаҵаратә-штабтә ҽазыҟаҵарақәа "Кавказ-2020" ирылагеит цәыббра 21 рзы. Аҽазыҟаҵарақәа ирыдыԥхьалоуп 80 000-ҩык аруаа. Аполигонқәа рахь инагоуп 250 танк, 450 аршьаҟауаа рмашьынақәа, акәылӡтәы транспортиорқәа, 200 артиллериатә системеи ареактивтә системақәеи.
Аҽазыҟаҵарақәа мҩаԥысуеит Аладатәи арратә округ аполигонқәа – "Прудбой", "Ашулук", "Капустин Яр", "Арзгирский", "Копанской" рҟны. Уи адагьы Амшын еиқәеи Каспитәи амшыни ракваториақәа рҿы имҩаԥгахоит афлотилиақәа злахәу аепизодқәа.
Иара убас шәаԥхьар ҟалоит:
-
Прудбои инаркны Нагвалоунӡа: аҽазыҟаҵарақәа "Кавказ-2020" ирылагеит